Alsted Forsamlingshus
Generalforsamling d. 05 april 2018
Kl. 18.30 i Alsted Forsamlingshus
	Antal stemmeberettigede: 48

1. Valg af dirigent
· Bestyrelsen foreslog Hans H. Jensen og han blev valgt. Han tilkendegav at der var indkaldt lovligt d.10/3. 2 stemmetællere blev valgt, Tommy Olsen og Arne Olsen.
 
2. Bestyrelsens beretning v. Torben Cordtz.
[bookmark: _GoBack]   Beretningen er i 4 dele:

1) Bestyrelsesarbejdet
2) Afholdte arrangementer
3) Foreningens tilstand
4) Fremtidige udfordringer og muligheder

Bestyrelsesarbejdet.

Bestyrelsen har afholdt mindst 9 møder. Desuden har bestyrelsen en livlig (til tider meget livlig) korrespondance via internettet.

Bestyrelsen konstituerede sig således :

Torben Cordtz formand
Erik Jensen næstformand
Maria Brandt kasserer
Poul Kristensen sekretær/protokolfører
Merete Jensen madholdet
Dorte Hansen Kommunikation

Suppleanter:
Kenneth Nielsen
Ib Nielsen
Lisbeth Downing
Inge Vestbo

I lighed med tidligere, ha suppleanterne deltaget i bestyrelsesarbejdet. Det har ikke været nødvendigt at holde afstemninger i Bestyrelsen.

Vi forsøger stadig, at fastholde en ”flad” organisationsstruktur med delegerede aktivitetsområder:
Kenneth har haft ansvaret for bygninger og vedligehold (handymænd (og kvinder))
Merete har haft ansvaret for cateringen (madholdet)
Erik har haft ansvaret for fundraising
Dorte har taget sig af vores hjemmesiden (også under en orlov betinget af stort arbejdspres på ordinært arbejde)

Et kig nedover Pouls gode referater viser, at bestyrelsen som lovet på Generalforsamlingen i 2017, har haft fokus på økonomisystem og regnskabsopstilling. En aktivitet vi som I under regnskabet kan se vi er kommet i hus med.

Vi har fortsat istandsættelsen af huset, både indvendig og udvendigt, hvilket i jo kan konstatere ved at løfte blikket en anelse. Huset er faktisk totalt maler istandsat indvendig. I forbindelse med maleristandsættelsen, er der også opsat nye funktionelle skabe i birummene.

Vi har også fået foretaget en grundig gennemgang af husets stand. Som forventet er der en del udfordringer på den mellemlange og lange bane. Der er problemer med visse dele af fundamentet og isoleringen er mangelfuld sine steder. Sænker I blikket og stamper lidt i gulvet, kan I også nok være enige i at det ville være rart med et nyt gulv.

Alle vedligeholdelsesarbejder er udført med frivillig arbejdskraft og stor sparsommelighed ved indkøb af materialer. Det har betydet, at vi har kunnet finansiere uden, at bunden gik ud af kassen.

Vedrørende arrangementer.

Før jeg nævner arrangementerne i Forsamlingshuset, vil jeg lige erindre om, at vores frivillige under kyndig ledelse af Thomas stod for maden til Idrætsforeningens jubilæumsfest. Det gjorde de godt og billigt, men ikke gratis, så det har været med til at skabe årets fine resultat.

Vedrørende vores egne arrangementer her i huset, vil jeg ikke remse dem om. I har jo selv været med, for den gode opbakning fortsætter. 

Vi holdt ikke Grill-fest i 2017. Bestyrelsen vurderede, at arbejde og risiko ved arrangementet var for stort. Vi har også set et svigtende fremmøde til denne reminicens fra de glade 70’ere.
I stedet arrangerede vi et gammeldags høstbal med levende musik. Høstballet var fint nok, men det var høsten ikke. Så bønderne høstede og vi andre holdt bal.  Ifølge visse af egnens bønder skulle det skyldes vejret.  Kort sagt. Arrangementet løbe lige rundt. Anbefalingen må være at vi gentager arrangementet igen i år. Og så må vores kære bondemænd se, at blive færdige til tiden.

En anden nyskabelse var genopfindelsen af den traditionelle julefest for vores kære unger. Der var fremmøde helt i top. En særlig glæde ved det arrangement var, at det faktisk ikke udsprang af bestyrelsen, men fra Gitte Aamand, der mente, at vi havde nok at se til, så andre måtte træde til. En stor tak.

Der har været valg til Kommunalbestyrelsen og Ældrerådet, hvis nogen skulle have overset det. I samarbejde med Alsted-Fjenneslev Lokalforening arrangerede vi et gammeldags vælgermøde med stegt flæsk og skarpe meninger i persillesovs. Tak til Lokalforeningen for samarbejdet og det store arbejde, der var lagt i forberedelsen af det politiske indhold af mødet.

Vedrørende Foreningens tilstand

Foreningen Alsted Forsamlingshus lever og har det godt.

Som i kan se senere kan vi aflevere et pænt regnskab. Der er medlemsfremgang. Kommunen er blevet obs. på, at vi er en almennyttig forening, det skulle gerne lukke op for økonomiske tilskud. Der er vis udskiftning i bestyrelsen, men der er interesse for arbejde i foreningen, og som nævnt tidligere er der stor hjælp at hente fra frivillige i og uden for bestyrelsens kreds.

Udfordringer:

Når det så er sagt, vil jeg som formand, gerne komme med en velment advarsel. 

Det vil ikke fortsætte sådan. Der vil komme en ny nedtur, hvis vi ikke løbende fornyr os og tager bestik af de nye muligheder og behov.

Forsamlingshusene opstod fordi der i lokalsamfundet var behov for et fælles samlingspunkt af social og kulturel karakter. Derfor den store sal med en scene, hvor man kunne se turneteatrene fra København eller selv spille dilettant, og høre foredragsholdere som Knud Rasmussen fortælle om  fare fulde ekspeditioner til fjerne egene. Her var også rummet til de politiske møder, når de radikale husmænd og konservative storbønder gik i konfrontation. Og på hverdagene blev salen brugt til gymnastik for børn og voksne. Datidens fitnessguru kaldte sig Kaptajn Jespersen – BS Christiansen forgænger. Man byggede ikke et forsamlingshus fordi der manglede et selskabslokale. Man havde jo laderne til ballerne (og hølofterne til afteparty?)

Så kom Centralskolen, fjernsynet, mejetærskeren og jobflugten til storbyen.

Nu er skolen nedlagt, kun hallen er tilbage. Og fjernsynet er blevet så kedeligt, korrekt og forudsigeligt, at den levende, kantede foredragsholder står for en genfødsel. 

Forsamlingshuset opstod ikke fordi der manglede et selskabslokale i byen og Husets eksistens berettigelse, er ikke at være selskabslokale som kan lejes for en billig penge. Forsamlingshuset og foreningens berettigelse, er, som altid, at samle lokalsamfundet socialt og kulturelt.  At skabe rammerne om fælles oplevelser. For at fastholde og udbygge den funktion og position, er det nødvendigt at tage nye initiativer, være risikovillig og prøve nye veje. Vi må kortsagt ikke hvile for meget på de fortjene laurbær vi lige har høstet.

Men hvordan kommer vi så videre? Hvad skal der ske i Forsamlingshuset.?

Det er det vi spørger Jer om. Forslag: Bankospil

Afslutningsvis vil jeg gerne takke alle der i årets løb har bakket op om forsamlingshuset, og jeg vil på forhånd takke for ris og ros under den debat, der forhåbentlig kommer nu. 


	   Denne blev enstemmigt godkendt.	             
3. Forelæggelse af det reviderede regnskab v. Maria B.
· Fået stor hjælp af frivillig, til ny opstilling.
· Nyt at ydelsesstøtten på vores lån er synligt i regnskabet.
· Der har været korrigeringer m.h.t. for meget betalt moms i 1 halvår 2015 og samme i 2016.
· Overskud på 31 t.kr.
· Enstemmigt Godkendt
                      	

4. Fastsættelse af kontingent.: 

· Uændret.

5. Vedtægtsændringer. 
Bestyrelsen foreslår flg. ændringer:
Ændringsforslag i §5: Teksten :”Bestyrelsesmedlemmer og suppleanter vælges for 2 år ad gangen” ændres til:
”Bestyrelsesmedlemmer vælges for 2 år ad gangen. Suppleanter vælges for 1 år ad gangen”: 
Vedtaget

6. Indkomne forslag. 
Ingen.


7. Valg af bestyrelse:
1. Dorte Hansen - (2 år) Genvalgt
1. Merete Jensen - (2 år) Genvalgt 
1. Maria Brandt - (2 år) Ej genvalg – 
1. Bente Larsen – (2 år) Ny valgt

8. Bestyrelsessupleanter:
· Ib Nielsen - (1 år) Genvalgt
· Inge Vestbo - (1 år) Ej genvalgt 
· Kenneth Nielsen - (1 år) Ej genvalgt
· Lisbeth Dawning - (1 år) Ej genvalgt
· Thomas Nielsen – (1 år) Ny valgt
· Lisbeth Iversen – (1 år) Ny valgt

9. Valg af revisorer:
· Torben Olsen - (1 år) Genvalgt 
· Sonnich Engsted - (1 år) Genvalgt 

10. Valg af revisorsupleant:
· Hans Henrik Jensen - (1 år) Genvalgt 

11.  Eventuelt:
· Ulrik: Første år vi flyttede til Alsted, holdte huset den berømte grillfest. Det var godt besøgt af unge. Der er tendens til at arrangementerne bliver for bænket. Tænk over hvilke udlejninger i siger ja til, med hensyn til den tendens til ødelæggelse af forsamlingshusene i denne tid. Evt. ID fremvisning.
· Torben: Vurdering af grillfesten verdrørende ressourcer, og hvad vi får ud af det.
Ved ødelæggelsen til sidste udlejning, sendes der en regning til vedkommende, men vi må arbejde på at tage kontakt til højere magter med henblik på evt. retssager i fremtiden. 
· Bodil: Brainstorming til en madaften som tidligere, for at få nye emner til arrangementer og hvad vi kan bruge huset til i fremtiden.
· Tommy: Hvem lejer vi oftest ud til. Lokale?
· Poul: Nej det strækker sig fra Sorø til syd for Ringsted.
· Lisbeth V: Der kunne kræves legitimation til udlejningerne.
· Torben: Vi skal bruge de andre forsamlingshuse bedre, til løsning af fælles problemer.
· Margit: Hvordan får vi de ”bedre” udlejninger.
· Poul: Det er meget tilfældigt fra år til år, men tegner til et godt udlejnings år i 2018.
· Det er også et spørgsmål om hvad vi satser på, men her vil vi gerne have en god blanding af arrangementer og udlejninger. Forslag til nye tiltag er kærkomne.
· Ulrik: Fremtidsperspektiver. Hvad trænger huset til? Hvad støtter man huset med når man vælger, at holde festen i forsamlingshuset i stedet for derhjemme?
· Torben: Vi har nye investeringsplaner/visioner for huset.
· Ulrik: Rart at vide, hvad der ligger i vente for huset. 30 t.kr. i overskud ser fint ud, men er det i virkeligheden nok?
· Erik: Indhentet priser/tilbud på alle renoveringsprojekterne. 
· Torben: Der søges fonde, da projekterne er så omkostningsrige. Hvordan vil kommunen støtte os heri..
· Henning B: Er der lagt Fibernet ind til huset? 
· Poul: Nej, da det blev etableret i byen, var økonomien ikke til det.
· Nis: Der er ikke krise mere, og overvej om at skaffe flere/nye sponsorer til støtte for huset.
· Torben: Takkede de afgående suppleanter og de modtog en blomst. Maria fik en stor hyldest for hendes omhyggelige og mange brugte timer i huset, samt vogten på husets pengepung. Hun modtog også en blomst og et gavekort til planter.
· Maria: Takkede af for de mange gode 13 år i huset.
